उनले युवा खेलाडीलाई बढीभन्दा बढी एक्सपोजको मौका प्राप्त होस् भनेर अभ्यासमा मौका दिएको बताए । उनले युएईविरुद्ध पनि युवा खेलाडीले मौका पाउने बताए । डिभिजन टुमा ६ टिमबीच प्रतिस्पर्धा हुनेछ । उक्त प्रतियोगिताले त्यसपछि हुने अन्तर्राष्ट्रिय सहभागिता निर्धारण गर्ने हुँदा पनि अब डिभिजन टु नेपालका लागि महत्वपूर्ण प्रतियोगिता रहनेछ । डिभिजन टुमा नेपाल, युएई, नामिबिया, क्यानडा र ओमानले खेल्ने तय भइसकेको छ भने अर्को एक टिममा स्कटल्यान्ड, हङकङ र केन्यामध्ये एक रहनेछ ।
